като се използват почасовите разходи за труд без изпълнителни функции от финансовите отчети на Ajinomoto (Malaysia) Berhad.
 (180)
 Комисията отбелязва, че данните на Института за информация и анализ на пазара на труда (ILMIA) се отнасят за 2016 г. Тъй като предложените от заявителя данни за труд без изпълнителни функции се отнасят до финансовата година, приключваща на 31 март 2020 г., и са с произход от дружество от същия стопански сектор като производителите на Ace-K, Комисията счете за уместно искането на заявителя за определяне на разходите за труд на тази основа.
 Електроенергия
 (181)
 Цените на електроенергията за дружествата (промишлени потребители) в Малайзия се публикуват от електроенергийното дружество Tenaga Nasional Berhad (TNB) на неговия уебсайт (72). Най-актуалните ставки са публикувани на 1 януари 2014 г. и са продължавали да бъдат приложими през РПРП. Комисията използва ставките на цените на електроенергията за промишлени цели в обхвата на потребление „Тарифа E2 — средно пиково напрежение/извънпикова производствена тарифа“ на TNB, за да установи разходите за електроенергия за kWh.
 (182)
 Що се отнася до максималното потребление, производителят износител не предостави подробна информация за максималното потребление за половин час, което представлява елемент от изчислението. Поради това Комисията установи този елемент консервативно въз основа на средното потребление за половин час за месеца с най-голямо потребление.
 (183)
 След това Комисията установи потреблението на китайския производител износител по време на пиковите и извънпиковите периоди в малайзийския тарифен режим, които съответстват на пиковия период и този на средно потребление (малайзийски пиков период) и периода на минимално потребление (малайзийски извънпиков период) в китайската тарифна система.
 (184)
 След това Комисията приложи малайзийските цени за потребление на единица енергия по време на пиковите и извънпиковите периоди в Малайзия към потреблението в kWh на китайския производител износител през тези периоди и добави установената по-горе такса за максимално потребление и преференциалната тарифа за изкупуване от 1,6 %, за да установи разходите за електроенергия за kWh.
 3.5.2. Общопроизводствени разходи, ПОАР и печалба
 (185)
 Съгласно член 2, параграф 6а, буква а) от основния регламент „формираната нормална стойност включва неизкривени и разумни административни разходи, разходи за продажба и общи разходи, и реализиране на печалба“. Също така трябва да бъде установена стойност за общопроизводствените разходи, за да се обхванат разходите извън производствените фактори, както е посочено по-горе.
 (186)
 Общопроизводствените разходи на оказалия съдействие производител износител бяха изразени като дял от действителните производствени разходи на производителя износител. Този процент беше приложен към незасегнатите от нарушения производствени разходи.
 (187)
 За установяване на неизкривена и разумна сума за ПОАР и печалбата Комисията използва финансовите данни за Ajinomoto (Malaysia) Berhad за годината, приключваща на 31 март 2020 г. Комисията предостави тези данни на заинтересовани страни във втората бележка.
 (188)
 Както е посочено във втората бележка, Комисията първо анализира одитирания отчет за приходите и разходите и бележките към сметките на Ajinomoto (Malaysia) Berhad за годината, приключваща на 31 март 2020 г., за да установи разходите за продажби и ПОАР. Някои видове разходи бяха пряко отнесени към разходите за продажби (например амортизация на съоръжения, машини и оборудване) или ПОАР (например заплати на директорите), според случая. Други